VEGA og smash!bang!pow! præsenterer

**Laurel Canyons folkrock-konge kommer til VEGA**

*Det musikalske mastermind, Jonathan Wilson, sender den 31. marts Lille VEGA på en kosmisk tidsrejse med sine forunderlige sange.*

Musikken bobler i Wilsons årer. Han har turneret intensivt med sit seneste album *Rare Birds*, indspillet for en række store artister og turneret som sessionmusiker for Roger Waters. Nu er den arbejdsomme musiker endnu en gang klar med nye sange. Det kommende album er blevet indspillet i Nashville og er en ode til amerikansk folkmusik.

Albummet udkommer til foråret, og Wilson har udgivet to lækre bluegrass-inficerede singler i form af ”So Alive” og ”Skinny Legs”.

I 2018 udgav han sit tredje studiealbum *Rare Birds*, der blev hyldet for dens nysgerrige og undersøgende rejse ind i musikken. På albummet finder man storladne ballader, meditative mantra-hymner med new age mesteren Larraaji og Lana Del Rey samt potente folkrock-sange.

Tilbage i 2014 spillede han en magiske koncert i et komplet udsolgt Lille VEGA, der fik Kim Skotte til uddele fem hjerter i Politiken og skrive: *“En gave til musikken. Simpelthen.”*

Guitar-troldmanden har siden han flyttede til Los Angeles som 19-årig dykket ned i rockmusikkens forunderlige rige. 25 år senere kan den anmelderroste sangskriver og producer skrive tre succesrige studiealbum på CV´et samt uforlignelige produceropgaver for navne som Lana Del Rey, Conor Oberst og Father John Misty.

Jonathan Wilson står med sine produktioner på skuldrene af 70'er ikoner som Crosby, Stills & Nash, Jackson Brown og Tom Petty. Men formår samtidig at indkapsle de smukke referencer i sit eget ekspanderende lydunivers.

**Fakta om koncerten:**

Jonathan Wilson (US)

Tirsdag d. 31. marts kl. 20.00

Lille VEGA, Enghavevej 40, 1674 København V

Billetpris: 230 kr. + gebyr

Billetsalget starter fredag den 13. december kl.10.00 via vega.dk, Ticketmaster og smash!bang!pow!.dk